Like etter klokken 1800 melder 110-sentralen om røykutvikling fra et vogntog inne i Fløyfjellstunnelens nordgående løp.

På grunn av faren for røykutvikling ble også det sørgående løpet stengt ettersom det i nødsfall brukes til evakuering.

– Begge løpene er nå åpnet, men trafikken går fortsatt tregt. Lastebilen hadde fått varmgang i bremsesystemet, og det var ikke full fyr, sier operasjonsleder i Vest politidistrikt Eivind Hellesund til BA ved 1830-tiden.

Ulykke i Glaskartunnelen

Like etter hendelsen i Fløyfjellstunnelen kom det melding om en trafikkulykke i Glaskartunnelen.

– Ulykken har skjedd i sørgående retning, opplyser politiet.

Ifølge politiet er en person tatt hånd om av helsepersonell.

– To biler var involvert, men det er ikke meldt om alvorlige skader. Et felt er åpnet opp og det er i øyeblikket trafikkdirigering på stedet, sier Hellesund ved 1830-tiden.

Klokken 1910 er tunnelen igjen åpnet for trafikk.

Bybanen sporet av

Like før klokken 1700 melder brannvesenet at en bybanevogn skal ha sporet av.

Det jobbes for å få bybanevognen tilbake på sporet på Kokstadflaten. Foto: Linda Hilland

Uhellet skal ha skjedd på Kokstadflaten.

– En vogn har sporet av på Kokstad. Det er nå drift med forsinkelser mellom Byparken og Kokstad. Birkelandsskiftet terminal blir ikke betjent inntil videre, melder Skyss.

Totalt 17 bybanevogner er i drfit. Normalt er det 21. Dette medfører forsinkelser.

– Det er nå satt inn buss for bane på strekningen hvor det når er driftsstans, mellom Birkelandsskiftet og Kokstad, sier kommunikasjonsrådgiver i Skyss Camilla Berntzen.

110-sentralen opplyser at arbeidet med å få vognen tilbake på skinnegangen er i gang, men Skyss melder på sine hjemmesider at det forventes å ta opptil fem timer før det blir normal drift igjen.

Kaos i busstrafikken

Tidligere i ettermiddag ble det også trøbbel for kollektivtrafikken etter at et vogntog kjørte inn i Sydnestunnelen. Bilen viste seg nemlig å være for

Vogntoget som sto fast i Sydnestunnelen skapte trøbbel for bussene. Foto: Magne Turøy

høy og ble stående fast.

Bilen måtte hjelpes ut, og tunnelen var en periode stengt.

Dette førte til lange køer i sentrum og store forsinkelser i busstrafikken.

BA kommer tilbake med mer.